**Zápisnica**

z dvadsiateho prvého zasadnutia Obecného zastupiteľstva v Rúbani, konaného

dňa 14. mája 2021 o 1700 hodine na obecnom úrade

Prítomní: podľa prezenčnej listiny, ktorá tvorí prílohu tejto zápisnice pod písmenom B.

Zasadnutie Obecného zastupiteľstva v Rúbani otvorila a viedla starostka obce Ing. Štěpánka Zacharová. Konštatovala, že rokovania sa zúčastňujú 5 poslanci, takže zasadnutie je uznášaniaschopné.

Rokovanie sa konalo za prísnych bezpečnostných a preventívnych opatrení.

Potom oboznámila prítomných s návrhom programu rokovania.

*O schválení návrhu nasledovalo verejné hlasovanie.*

*Prítomnosť/kvórum = 5/3*

*Hlasovanie „za/proti/zdržal sa hlasovania“ = 5/0/0*

1. Otvorenie zasadnutia
2. Určenie zapisovateľa a overovateľov zápisnice
3. Voľba návrhovej komisie
4. Stanovisko hlavného kontrolóra k Návrhu záverečného účtu obce Rúbaň za rok 2020
5. Návrh Záverečného účtu Obce Rúbaň za rok 2020
6. Vytvorenie pracovných miest
7. Municipálny úver Klasik
8. Stanovisko hlavného kontrolóra k prijatiu úverového produktu
9. Návrh na II. úpravu rozpočtu Obce Rúbaň na rok 2021
10. Opakované uzatvorenie nájmu bytu
11. Zmluva o zriadení vecného bremena a Zmluva o budúcej zmluve o zriadení vecného bremena v prospech stavby
12. Rôzne
13. Záver

Starostka obce Ing. Štěpánka Zacharová predložila návrh na zmenu programu rokovania, a to: Stanovisko hlavného kontrolóra k prijatiu úverového produktu rokovať ako bod č. 7 a  Municipálny úver Klasik rokovať ako bod č. 8.

*O schválení návrhu na zmenu programu nasledovalo verejné hlasovanie.*

*Prítomnosť/kvórum = 5/3*

*Hlasovanie „za/proti/zdržal sa hlasovania“ = 5/0/0*

*Program rokovania po zmene je nasledovný*

1. Otvorenie zasadnutia
2. Určenie zapisovateľa a overovateľov zápisnice
3. Voľba návrhovej komisie
4. Stanovisko hlavného kontrolóra k Návrhu záverečného účtu obce Rúbaň za rok 2020
5. Návrh Záverečného účtu Obce Rúbaň za rok 2020
6. Vytvorenie pracovných miest
7. Stanovisko hlavného kontrolóra k prijatiu úverového produktu
8. Municipálny úver Klasik
9. Návrh na II. úpravu rozpočtu Obce Rúbaň na rok 2021
10. Opakované uzatvorenie nájmu bytu
11. Zmluva o zriadení vecného bremena a Zmluva o budúcej zmluve o zriadení vecného bremena v prospech stavby
12. Rôzne
13. Záver

**1/ Otvorenie zasadnutia**

Zasadnutie obecného zastupiteľstva otvorila a viedla Ing. Štěpánka Zacharová, starostka obce.

**2/ Určenie zapisovateľa a overovateľov zápisnice**

 Predsedujúca určila za zapisovateľku Eriku Csölleovú a za overovateľov zápisnice určila Ing. Zoltána Tamašeka a PaedDr. Kristínu Pócsovú.

**3/ Voľba návrhovej komisie**

Starostka obce, Ing. Štěpánka Zacharová navrhla za členov návrhovej komisie Imricha Petríka, Zoltána Ešeka a Anetu Vašovú.

*O schválení návrhu nasledovalo verejné hlasovanie.*

*Prítomnosť/kvórum = 5/3*

*Hlasovanie „za/proti/zdržal sa hlasovania“ = 5/0/0*

**4/ Stanovisko hlavného kontrolóra k Návrhu záverečného účtu obce Rúbaň za rok 2020**

Starostka obce, Ing. Štěpánka Zacharová konštatovala, že poslancom obecného zastupiteľstva bol doručený materiál – Stanovisko hlavného kontrolóra k Návrhu záverečného účtu obce Rúbaň za rok 2020, ktorý tvorí prílohu zápisnice pod písmenom C. Podľa § 18f zákona č. 369/1990 Zb. v znení neskorších predpisov hlavný kontrolór obce vypracúva stanovisko k návrhu záverečného účtu pred jeho schválením. Stanovisko predložila starostka obce, Ing. Štěpánka Zacharová, nakoľko hlavná kontrolórka obce, Marta Zubnárová svoju neúčasť ospravedlnila.

Poslancom bol v písomných podkladoch doručený návrh uznesenia s dôvodovou správou.

Starostka obce sa uistila, že k predloženému návrhu uznesenia niet viac pripomienok, doplňujúcich alebo pozmeňujúcich návrhov.

Nato prebehlo hlasovanie o návrhu uznesenia v znení, v akom bolo uvedené v podkladoch rokovania.

*Prítomnosť/kvórum = 5/3*

*Hlasovanie „za/proti/zdržal sa hlasovania“ = 5/0/0*

**U z n e s e n i e** Obecného zastupiteľstva v Rúbani **č. 177** zo dňa **14.05.2021**

Obecné zastupiteľstvo v Rúbani

**berie na vedomie**

Stanovisko hlavného kontrolóra obce Rúbaň k Návrhu záverečného účtu obce Rúbaň za rok 2020

**5/ Návrh Záverečného účtu Obce Rúbaň za rok 2020**

Starostka obce, Ing. Štěpánka Zacharová konštatovala, že poslancom obecného zastupiteľstva bol doručený materiál - Návrh Záverečného účtu Obce Rúbaň za rok 2020, ktorý tvorí prílohu zápisnice pod písmenom D. Obecnému zastupiteľstvu na úseku financií a rozpočtu podľa § 11 ods. 4 zákona o obecnom zriadení je vyhradené aj schvaľovať záverečný účet obce. Obec po skončení rozpočtového roka je povinná spracovať údaje o rozpočtovom hospodárení do záverečného účtu obce v zmysle § 16 zákona č. 583/2004 Z.z. o rozpočtových pravidlách územnej samosprávy. Záverečný účet obce bol predložený na verejnú diskusiu v zmysle § 16 ods. 9 citovaného zákona dňa 15.04.2021 vyvesením na úradnej tabuli, zverejnením na webovom sídle obce a na centrálnej elektronickej úradnej tabuli.

Poslancom bol v písomných podkladoch doručený návrh uznesenia s dôvodovou správou.

 Starostka obce sa uistila, že k predloženému návrhu uznesenia niet viac pripomienok, doplňujúcich alebo pozmeňujúcich návrhov.

 Nato prebehlo hlasovanie o návrhu uznesenia v znení, v akom bolo uvedené v podkladoch rokovania.

*Prítomnosť/kvórum = 5/3*

*Hlasovanie „za/proti/zdržal sa hlasovania“ = 5/0/0*

**U z n e s e n i e** Obecného zastupiteľstva v Rúbani **č**. **178** zo dňa **14.05.2021**

Obecné zastupiteľstvo v Rúbani

**schvaľuje**

Záverečný účet obce Rúbaň za rok 2020 s výrokom „Celoročné hospodárenie sa schvaľuje bez výhrad“

**6/ Vytvorenie pracovných miest**

Starostka obce, Ing. Štěpánka Zacharová konštatovala, že poslancom obecného zastupiteľstva bol doručený materiál - Vytvorenie pracovných miest, ktorý tvorí prílohu zápisnice pod písmenom E. **S účinnosťou od 1. apríla 2010 došlo k zmene kompetencie vydávať** organizačný poriadok obecného úradu**. Novela zákona SNR č.** [369/1990 Zb.](http://www.vssr.sk/main/goto.ashx?t=26&p=1014310&f=2) **preniesla túto právomoc z obecného zastupiteľstva na starostu obce. Súčasne sa ustanovila povinnosť starostovi podľa** [§13 ods. 4 písm. d) zákona SNR č. 369/1990 Zb.](http://www.vssr.sk/main/goto.ashx?t=27&p=1898620&f=2) informovať **obecné zastupiteľstvo** o vydaní a zmenách organizačného poriadku **obecného úradu.**

Pracovné činnosti: zelené práce, udržiavanie poriadku na verejných priestranstvách, zber biologicky rozložiteľného odpadu zo záhrad a cintorínov, atď.

Poslancom bol v písomných podkladoch doručený návrh uznesenia s dôvodovou správou.

Starostka obce sa uistila, že k predloženému návrhu uznesenia niet viac pripomienok, doplňujúcich alebo pozmeňujúcich návrhov.

 Nato prebehlo hlasovanie o návrhu uznesenia v znení, v akom bolo uvedené v podkladoch rokovania.

*Prítomnosť/kvórum = 5/3*

*Hlasovanie „za/proti/zdržal sa hlasovania“ = 5/0/0*

**U z n e s e n i e** Obecného zastupiteľstva v Rúbani **č**. **179** zo dňa **14.05.2021**

Obecné zastupiteľstvo v Rúbani

**berie na vedomie**

informácie starostky obce o vytvorení pracovných miest na pracovné činnosti manuálne s prevahou fyzickej práce, a to:

* 2 pracovné miesta na úväzok 0,50 na obdobie od 01.05.2021 do 31.12.2021

**7/ Stanovisko hlavného kontrolóra k prijatiu úverového produktu**

Starostka obce, Ing. Štěpánka Zacharová konštatovala, že poslancom obecného zastupiteľstva bol doručený materiál - Stanovisko hlavného kontrolóra k prijatiu úverového produktu, ktorý tvorí prílohu zápisnice pod písmenom G. Stanovisko predložila starostka obce, Ing. Štěpánka Zacharová, nakoľko hlavná kontrolórka obce, Marta Zubnárová svoju neúčasť ospravedlnila. Obec je povinná pri používaní návratných zdrojov financovania dodržiavať pravidlá uvedené v § 17 zákona č. 583/2004 Z. z. o rozpočtových pravidlách územnej samosprávy v znení neskorších predpisov. Obec môže použiť návratné zdroje financovania len na úhradu kapitálových výdavkov. Dodržanie podmienok pre prijatie návratných zdrojov financovania preveruje pred ich prijatím hlavný kontrolór obce. Hlavný kontrolór obce sleduje aj počas rozpočtového roka stav a vývoj dlhu obce. Porušenie podmienok pre prijatie návratných zdrojov financovania obcou je hlavný kontrolór obce povinný bezodkladne oznámiť ministerstvu financií.

Poslancom bol v písomných podkladoch doručený návrh uznesenia s dôvodovou správou.

Starostka obce sa uistila, že k predloženému návrhu uznesenia niet viac pripomienok, doplňujúcich alebo pozmeňujúcich návrhov.

 Nato prebehlo hlasovanie o návrhu uznesenia v znení, v akom bolo uvedené v podkladoch rokovania.

*Prítomnosť/kvórum = 5/3*

*Hlasovanie „za/proti/zdržal sa hlasovania“ = 5/0/0*

**U z n e s e n i e** Obecného zastupiteľstva v Rúbani **č**. **180** zo dňa **14.05.2021**

Obecné zastupiteľstvo v Rúbani

**berie na vedomie**

stanovisko hlavného kontrolóra k prijatiu úverového produktu - Municipálny úver – Klasik

**8/ Municipálny úver Klasik**

Starostka obce, Ing. Štěpánka Zacharová konštatovala, že poslancom obecného zastupiteľstva bol doručený materiál - Municipálny úver Klasik, ktorý tvorí prílohu zápisnice pod písmenom F.

Výška úveru: 45000 EUR

Mesačná splátka: 750 EUR

Doba splácania: 5 rokov

Úroková sadzba: 0,7 %

Účel: financovanie kapitálových výdavkov podľa schváleného rozpočtu

Prijatie a používanie návratných zdrojov financovania v obci je **regulované prostredníctvom pravidiel**, ktoré ustanovuje zákon č. [583/2004 Z. z.](http://www.vssr.sk/main/goto.ashx?t=26&p=1021871&f=3) v [§ 17 ods. 2 až 7](http://www.vssr.sk/main/goto.ashx?t=27&p=3120719-3120733&f=2), v zmysle ktorého je obec pri používaní návratných zdrojov financovania povinná dodržiavať tieto pravidlá, aby sa predišlo neodôvodnenému zvyšovaniu zadlžovania obce a v konečnom dôsledku zavedeniu osobitých inštitútov hospodárenia obce – ozdravného režimu a nútenej správy. **Prijímanie návratných zdrojov financovania** a ich splácanie sa realizuje prostredníctvom finančných operácií. Rozpočtové opatrenie v súvislosti s prijímaním návratných zdrojov financovania s cieľom úhrady kapitálových výdavkov je možné realizovať len do 31. augusta príslušného rozpočtového roka. Jediným oprávneným orgánom, ktorý na obci rozhoduje o prijatí úveru alebo pôžičky, je **zastupiteľstvo.** Dodržanie podmienok pre prijatie návratných zdrojov financovania preveruje pred ich prijatím hlavný kontrolór obce.

Poslancom bol v písomných podkladoch doručený návrh uznesenia s dôvodovou správou.

Starostka obce sa uistila, že k predloženému návrhu uznesenia niet viac pripomienok, doplňujúcich alebo pozmeňujúcich návrhov.

 Nato prebehlo hlasovanie o návrhu uznesenia v znení, v akom bolo uvedené v podkladoch rokovania.

*Prítomnosť/kvórum = 5/3*

*Hlasovanie „za/proti/zdržal sa hlasovania“ = 5/0/0*

**U z n e s e n i e** Obecného zastupiteľstva v Rúbani **č**. **181** zo dňa **14.05.2021**

Obecné zastupiteľstvo v Rúbani

**schvaľuje**

prijatie Municipálneho úveru – Klasik vo výške 45 000 EUR na financovanie investičných projektov samospráv od Prima banka Slovensko, a.s.

 **9/ Návrh na II. úpravu rozpočtu Obce Rúbaň na rok 2021**

Starostka obce, Ing. Štěpánka Zacharová konštatovala, že poslancom obecného zastupiteľstva bol doručený materiál - Návrh na II. úpravu rozpočtu Obce Rúbaň na rok 2021, ktorý tvorí prílohu zápisnice pod písmenom H. Prednostka úradu, Erika Csölleová uviedla, že rozpočet obce je základným finančným nástrojom finančného hospodárenia obce v príslušnom rozpočtovom roku. Návrh na II. úpravu rozpočtu Obce Rúbaň na rok 2021 je vypracovaný v súlade so zákonom č. 583/2004 Z. z. o rozpočtových pravidlách územnej samosprávy. Pri vypracovaní návrhu bolo zohľadnené očakávané plnenie rozpočtu na rok 2021 a na základe týchto skutočností je navrhnutá táto zmena. Prednostka úradu, Erika Csölleová ďalej uviedla, že po konzultácií s audítorkou sa predkladá na schválenie obecným zastupiteľstvom Návrh na II. úpravu rozpočtu Obce na rok 2021 s nasledovnou zmenou: výdavky na Revitalizáciu odvodňovacej priekopy v obci Rúbaň preklasifikované z bežných výdavkov 04.5.1 (KZ)52 635 Cestná doprava – rutinná a štandardná údržba vo výške 45.000,- € na kapitálové výdavky 04.5.1 (KZ) 717 Cestná doprava - rekonštrukcia a modernizácia vo výške 45.000,- €.

Poslancom bol v písomných podkladoch doručený návrh uznesenia s dôvodovou správou.

Starostka obce sa uistila, že k predloženému návrhu uznesenia niet viac pripomienok, doplňujúcich alebo pozmeňujúcich návrhov.

 Nato prebehlo hlasovanie o návrhu uznesenia v znení, v akom bolo uvedené v podkladoch rokovania.

*Prítomnosť/kvórum = 5/3*

*Hlasovanie „za/proti/zdržal sa hlasovania“ = 5/0/0*

**U z n e s e n i e** Obecného zastupiteľstva v Rúbani **č**. **182** zo dňa **14.05.2021**

Obecné zastupiteľstvo v Rúbani

**schvaľuje**

II. úpravu rozpočtu Obce Rúbaň na rok 2021

**10/ Opakované uzatvorenie nájmu bytu**

Starostka obce, Ing. Štěpánka Zacharová konštatovala, že poslancom obecného zastupiteľstva bol doručený materiál - Opakované uzatvorenie nájmu bytu, ktorý tvorí prílohu zápisnice pod písmenom I. Opakované uzatvorenie nájmu bytu je riešené v čl. III nájomnej zmluvy, kde podmienkou uzavretia opakovaného nájmu na ďalšie tri roky je dodržanie podmienky, a to mesačný príjem nájomcu a osôb spoločne posudzovaných nepresiahne 3,5 násobok životného minima za predchádzajúci kalendárny rok. Opakované uzatvorenie nájmu je taktiež riešené vo Všeobecne záväznom nariadení obce Rúbaň č. 2/2010 o podmienkach prideľovania bytov určených na nájom obyvateľov obce postavených s podporou štátu. Dokumenty, ktorými prenajímatelia deklarujú svoje príjmy a preukazujú splnenie podmienky, boli do podateľne obce doručené.

Starostka obce sa uistila, že k predloženému návrhu uznesenia niet viac pripomienok, doplňujúcich alebo pozmeňujúcich návrhov.

 Nato prebehlo hlasovanie o návrhu uznesenia v znení, v akom bolo uvedené v podkladoch rokovania.

*Prítomnosť/kvórum = 5/3*

*Hlasovanie „za/proti/zdržal sa hlasovania“ = 5/0/0*

**U z n e s e n i e** Obecného zastupiteľstva v Rúbani **č**. **183** zo dňa **14.05.2021**

Obecné zastupiteľstvo v Rúbani

**1. schvaľuje**

opakované uzatvorenie nájmu bytu s nájomcami:

Dezider Zubnár, bytom Rúbaň č. 398 a manželka Marta Zubnárová, bytom Rúbaň č. 398

**2. poveruje**

starostku obce s uzatvorením Nájomnej zmluvy na obdobie 3 rokov

**11/ Zmluva o zriadení vecného bremena a Zmluva o budúcej zmluve o zriadení vecného bremena v prospech stavby**

Starostka obce, Ing. Štěpánka Zacharová konštatovala, že poslancom obecného zastupiteľstva bol doručený materiál - Zmluva o zriadení vecného bremena a Zmluva o budúcej zmluve o zriadení vecného bremena v prospech stavby, ktorý tvorí prílohu zápisnice pod písmenom J. Obec Rúbaň v súvislosti s budovaním veterného parku obdržala návrh Zmluvy o zriadení vecného bremena a Zmluvu o budúcej zmluve o zriadení vecného bremena v prospech stavby.

Poslancom bol v písomných podkladoch doručený návrh uznesenia s dôvodovou správou.

Starostka obce sa uistila, že k predloženému návrhu uznesenia niet viac pripomienok, doplňujúcich alebo pozmeňujúcich návrhov.

 Nato prebehlo hlasovanie o návrhu uznesenia v znení, v akom bolo uvedené v podkladoch rokovania.

*Prítomnosť/kvórum = 5/3*

*Hlasovanie „za/proti/zdržal sa hlasovania“ = 5/0/0*

**U z n e s e n i e** Obecného zastupiteľstva v Rúbani **č**. **184** zo dňa **14.05.2021**

Obecné zastupiteľstvo v Rúbani

**schvaľuje**

uzatvorenie Zmluvy o zriadení vecného bremena a Zmluvu o budúcej zmluve o zriadení vecného bremena v prospech stavby medzi nasledovnými zmluvnými stranami:

1. Oprávnený alebo Stavebník

Green Energy Holding, s.r.o. so sídlom Mraziarenská 6, 821 08 Bratislava II, Slovenská republika, IČO: 47 111 780, DIČ: 2023782860, IČ DPH: SK2023782860, zapísaná v Obchodnom registri Okresného súdu Bratislava I, oddiel: Sro, vložka č.: 88586/B, e-mail: tlacko@geholding.sk, v mene ktorej koná Ing. Tomáš Lacko a Ing. Tomáš Čalfa (ďalej len ako „Oprávnený“ alebo „Stavebník“)

a

1. Povinný alebo Vlastník

Obec Rúbaň, so sídlom č. 27, 941 36 Rúbaň, Slovenská republika, IČO: 00309231, DIČ: 2021060580, e-mail: starosta@obecruban.sk, v mene ktorej koná Ing. Štěpánka Zacharová

Predmetom tejto Zmluvy je :

* súhlas Vlastníka pozemkov s umiestnením a nasledovnou prevádzkou Veternej elektrárne na Pozemkoch registra C-KN parcela číslo 1789, druh pozemku ostatná plocha, výmera 4577 m2
* zriadenie vecného bremena v prospech Oprávneného
* záväzok Strán uzavrieť budúcu zmluvu o zriadení vecného bremena

**12/ Rôzne**

Starostka obce, Ing. Štěpánka Zacharová informovala poslancov o svojej práci a činnosti obecného úradu od ostatného zasadnutia.

Informácie o havárii vodovodnej prípojky v budove obecného úradu.

Informácie o neúspešnosti vyhlásenej obchodnej verejnej súťaže na odkúpenie majetku obce na základe uznesenia obecného zastupiteľstva č. 170 zo dňa 19.02.2021.

Informácie o doručení delimitačného protokolu na bezplatný prevod nehnuteľností – pozemky pod miestnymi komunikáciami Slovenskou správou ciest dňa 30.03.2021. Následne tento dokument vo veci vkladového konania bol odoslaný Okresnému úradu Nové Zámky, odbor katastrálny. Ide o nehnuteľnosti, na ktorých sa nachádza most ponad potok Paríž, ktorý je v havarijnom stave.

Informácie o skríningovom testovaní, ktoré v tomto roku naša samospráva organizovala už 15 krát. Najbližšie testovanie by sa malo uskutočniť dňa 22.05.2021. Starostka obce vyslovila veľké uznanie a vďaku celému odberovému tímu.

Informácie o vyhlásení výzvy na aktivity opatrenia B2 Zvyšovanie bezpečnosti a dostupnosti sídiel z IROP-u (predmetom rokovania obecného zastupiteľstva v mesiaci jún 2020). V rámci MAS Dory a okolie pre našu obec vychádza finančná alokácia vo výške 14 864,32 EUR, spoluúčasť obce by bola minimálne vo výške 5 %, čo je suma 782,33 EUR.

Obecné zastupiteľstvo opätovne odporúča zapojiť sa do oprávnenej aktivity budovanie a rekonštrukcia chodníkov.

Informácie o schválení dotácie na obstaranie Spoločný územný plán obcí Bešeňov, Branovo, Dubník, Gbelce, Jasová, Nová Vieska, Rúbaň, Strekov, Svätý Peter, Svodín, Šarkan - Zmeny a doplnky č. 1/2020.

Z dotácie vo výške 2000 EUR poskytnutej Fondom na podporu umenia na projekt s názvom **„Rozšírenie knižničného fondu Obecnej knižnice v Rúbani“ boli už nakúpené knihy do našej obecnej knižnice** z vydavateľstva Családi Könyvklub, s.r.o.

Informácie o projekte Sčítanie obyvateľov, domov, bytov 2021 na území našej obce organizovaný Štatistickým úradom Slovenskej republiky a ktorý je súčasťou celosvetového sčítania bol vykonaný na 79,92 %. Asistované sčítanie obyvateľstva sa uskutoční v dňoch 3.5.2021 -13.6.2021.

Informácie o predložení žiadosti na Environmentálny fond o príspevok z poplatkov za uloženie odpadov. O tento príspevok môžu žiadať obce v závislosti od úrovne vytriedenia komunálneho odpadu. Minulý rok nám z EF bola poukázaná suma vo výške 882,50 EUR.

Priaznivo sa vyvíja aj zber kuchynského odpadu na území našej obce. Hnedá zberová nádoba umiestnená vo dvore kultúrneho domu sa naplní kuchynským odpadom každý týždeň. Jeho odvoz sa uskutočňuje pravidelne v týždenných intervaloch.

Z dôvodu pretrvávajúcej nepriaznivej pandémie COVID 19 sme v prvej polovici marca rozdali pre všetkých našich seniorov nad 62 rokov respirátory v počte 4 ks a  jednorazové rúška v počte 5 ks na osobu.

Ministerstvo školstva SR v súčinnosti s Okresným úradom v Nitre mapovala situáciu v súvislosti so zabezpečením povinného predprimárneho vzdelávania – kapacity materských škôl. Žiadané informácie sme predložili dňa 23.02.2021. Kapacita našej materskej školy je postačujúca.

Informácie vo veci schválenia dotácie Nitrianskym samosprávnym krajom na podporu športu vo výške 600 EUR na projekt s názvom „Pohyb je náš kamarát“ a na podporu kultúry vo výške 500 EUR na projekt s názvom „Potulky mojou dedinkou a okolím“.

Regionálny úrad verejného zdravotníctva Nové Zámky dňa 20.04.2021 vykonal štátny zdravotný dozor v materskej škole a školskej jedálni. Nedostatky zistené neboli.

V dňoch 22.04.2021 a 29.04.2021 okresná prokurátorka Okresnej prokuratúry Nové Zámky vykonala previerku dodržiavania zákonnosti pri rozhodovaní obce Rúbaň na úseku ochrany drevín.

V súvislosti s pripravovanou knižkou o futbale v okrese Nové Zámky aj naša obec zaslala údaje týkajúce sa  futbalového klubu (vznik 1949, vývoj názvu: Sokol Rúbaň, Družstevník Rúbaň, TJ FC Rúbaň, Strekov „B“ Rúbaň) a športového areálu obce. Potrebné informácie nám poskytol pán Ambróz Póč, predseda TJ FC Rúbaň.

Stretnutie s regionálnym projektovým manažérom CBS spol. s r.o. Banská Bystrica v súvislosti s pripravovanou knihou Čarovné Nové Zámky a okolie.

Ponuka klubu vojenskej histórie Carpathia na usporiadanie výstavy na tému udalostí II. Sv. vojny.

Informácie o možnosti 3D prezentácie obce priamo v Google Maps a Google Search.

Starostka obce dala priestor poslancom na tlmočenie nápadov, názorov.

*Zoltán Ešek poslanec:*

* *informoval o plánovaných hasičských súťažiach*
* *kosenie trávy strunovou kosačkou je nebezpečné, môže dôjsť k poškodeniu cudzieho majetku*
* *zo strany mnohých vodičov ťažkých dopravných prostriedkov dochádza k porušovaniu pravidiel cestnej premávky na moste ponad potokom Paríž, neakceptujú čiastočnú uzávierku mosta*
* *pracovná príležitosť v Sládkovičove*
* *dopyt k stojanu na vence , ktorý by sa používal na cintoríne pri smútočných obradoch*
* *stav hydrantov*

*PaedDr. Kristína Pócsová, poslanec:*

* *vyjadrila pochvalu – cintorín je pekne udržiavaný*

*Ing. Štěpánka Zacharová, starostka obce:*

* *hromadné podujatia napríklad hasičské súťaže bude možné organizovať len v súlade s platnou vyhláškou Úradu verejného zdravotníctva SR, ktorou sa nariaďujú opatrenia pri ohrození verejného zdravia*
* *porušovanie pravidiel cestnej premávky oznámiť policajnému orgánu*
* *smútočný obrad ako aj uloženie vencov na hrob je v réžii pohrebnej služby*
* *kontrolu hydrantov zabezpečíme v súčinnosti so Zsl. Vodárenskou spoločnosťou a.s. Nitra*

**13/ Záver**

Nakoľko program zasadnutia obecného zastupiteľstva bol vyčerpaný, predsedajúca poďakovala všetkým prítomným za účasť a rokovanie ukončila.

Erika Csölleová Ing. Štěpánka Zacharová

prednostka úradu starostka obce

Overovatelia: Ing. Zoltán Tamašek

PaedDr. Kristína Pócsová

Zapisovateľka: Erika Csölleová